b'\n_START_ARTICLE_\nKapela svetega Kri\xc5\xbea, Lemerje\n_START_SECTION_\nOpis\n_START_PARAGRAPH_\nKatoli\xc5\xa1ka kapela sv. Kri\xc5\xbea stoji na zemlji\xc5\xa1\xc4\x8du, ki je last Franca Bencika iz Lemerja. Njegova dru\xc5\xbeina tudi skrbi za kapelo._NEWLINE_Zgrajena je bila leta 1928, prvi\xc4\x8d obnovljena je bila leta 1978. Ponovno je bila obnovljena leta 1998, ko je dobila elektri\xc4\x8dni priklju\xc4\x8dek in tudi 50 kilogramov te\xc5\xbeki zvon je bil elektrificiran. Velika je 4 krat 3 m in je zgrajena iz opeke, streha pa je dvokapna. Stolp je visok 6 m in pokrit s pobarvano plo\xc4\x8devino. Oltar je lesen, nad njim pa sta obe\xc5\xa1ena kri\xc5\xbe in slika Srca Jezusovega in Srca Marijinega. Slovesna sveta ma\xc5\xa1a je prvo nedeljo v mesecu maju, druga\xc4\x8de pa vsako nedeljo popoldne, ko je tudi verouk za katoli\xc5\xa1ke \xc5\xa1olarje iz vasi, ki hodijo v osnovno \xc5\xa1olo v Puconce._NEWLINE_V Lemerju je tudi evangeli\xc4\x8danska kapela], ki stoji ob kri\xc5\xbei\xc5\xa1\xc4\x8du treh cest.\n_START_SECTION_\nArhitektura\n_START_PARAGRAPH_\nNeogotska kapelica z zvonikom je iz leta 1928. Fasado \xc4\x8dleni profilacija (raz\xc4\x8dlenjevati profil \xc4\x8desa z zarezami, vzboklinami) na zvoniku in na vogalih.'